განხილვა:საქართველო - ვიკიპედია

# განხილვა:საქართველო

### ვიკიპედიიდან

## [რედაქტირება] დემოგრაფია

ამ ბლოკში მოთავსებული ციფრები მოსახლეობის ეთნიკური და რელიგიური კუთვნილების შესახებ აღებულია საქართველოს 2002 წლის აღწერის ოფიციალური გამოცემიდან. სხვა უფრო ზუსტი და ახალი მონაცემები (ვიღაც-ვიღაცეების პირადი შეფასებების გარდა) ბუნებაში არ არსებობს, მაგრამ რატომღაც ყველა თავს ვალდებულად თვლის მის შეცვლას თავისი შეხედულებისამებრ. ამ საკითხზე ალბათ უნდა შევთანხმდეთ, რათა ფუჭი შრომა არ გავწიოთ - სამუშაო ისედაც ბევრი გვაქვს.

ავთანდილ 12:22, 26 ივლისი 2005 (UTC)

რა თქმა უნდა, თქვენ შეგიძლიათ ენდოთ ედუარდ შევარდნაძის დროინდელ სტატისტიკურ მონაცემებს, მე მხოლოდ მოგაწვდით ინტერნეტ-წყაროებს და ისიც კათოლიკეთა სტატისტიკის შესახებ: http://www.catholic-hierarchy.org/diocese/dcauc.html კავკასიის სამოციქულო ადმინისტრაცია, რომელზეც ამ გვერდზეა საუბარი მოიცავს მხოლოდ საქართველოს (სომეხ კათოლიკებზე ქვემორე მოგახსენებთ). http://www.geocities.com/Athens/Delphi/9395/html/presencia2-fr.html#Armenia ამ გვერდზე იხილეთ სომეხ კათოლიკეთა რიცხვი (მხოლოდ სომხეთში, ჯერ კიდევ 1997 წელს!), ხოლო შემდეგ გვერდზე:http://www.catholic-hierarchy.org/country/scam1.html იხილეთ უკვე ნახსენები კავკასიის ადმინისტრაციის გვერდზე მთელი ციფრი ცომეხი კათოლიკებისა აღმოსავლეთ ევროპაში, სადაც ძირითადი ნაწილი საქართველოსა და სომხეთშია (ორიოდე ათასი კათოლიკე სომეხი ლვოვში ცხოვრობს). არართული არითმეტიკული ოპერაციით 220 000-150 000=70 000 მიიღებთ სომეხ კათოლიკეთა რიცხვს საქართველოში. ანუ 70 000 სომეხი და 50 000 ქართველი კათოლიკე ერთად შეადგენს დაახლ. 2,7% საქართველოს მოსახლებისა და ამას თუ დაუმატებთ ასირიელ კათოლიკეთა ციფრს 3000-დან 5000-მდე (კვირას შუადღეს შეგიძლიათ თავად დარწმუნდეთ მათ ციფრში თბილისის კათოლიკურ ეკლესიაში), მაშინ მიიღებთ 2,8%-ს საქართველოს მოსახლეობისა. იმედია საკმარისი დადასტურები ინფორმაცია მოგეწოდათ და არა ვინმეს გამოგონილი ან ნასურვილარი.

  მიუხედავად იმისა, რომ 2002 წლის აღწერა ჩატარდა შევარდნაძის მმართველობის დროს (რომელიც ჩემთვის არის და იქნება ტირანი), ამ აღწერის მონაცემები ბევრად უფრო შეესაბამება რეალობას, ვიდრე ინკოგნიტო მომხმარებლის ინფორმაცია. ამასთან, სიფრთხილით უნდა მოვეკიდოთ კათოლიკეთა ინტერნეტ-საიტების მონაცემებს, ვინაიდან მათ ხშირად ახასიათებთ სტატისტიკური მონაცემების ტენდენციურად წარმოჩენა. ლევზურ, 27 ივლისი 2005

ჩემი მოწოდება იყო შევთანხმებულიყავით ერთ წყაროზე. სახელმწიფო სტატისტიკა რას წარმოადგენს, მეც კარგად ვიცი (მათემატიკოსი ვარ სტატისტიკის სპეციალობით), ნებისმიერი ასეთი ტიპის ინფორმაცია მეტ-ნაკლებად ტენდენციურია. ამიტომ , პოლიტიკისგან დამოუკიდებლად, ჩემთვის არა აქვს მნიშვნელობა ეს გამოცემა შევარდნაძემ შეადგინა თუ ვინმე პეტრიაშვილმა. ჯერ ერთი, ის არის ერთადერთი ოფიციალური წყარო საქართველოში და მას უფრო მეტად ვენდობი, ვიდრე ზემოთ დასახელებული ინტერნეტ-საიტების მონაცემებს. მეორეც, ნებისმიერი უცხოური წყარო (კათოლიკური, სომხურ-გრიგორიანული, აზერბაიჯანული, ასირიული და ა.შ.) და შესაბამისად მათი ავტორები ასევე გარკვეული დოზით ტენდენციურნი არიან და ცდილობენ საკუთარი თვისტომის თუ რწმენის ადამიანთა რიცხვი საქართველოში შთამბეჭდავად წარმოადგინონ, რა თქმა უნდა, ქართველთა და მართლმადიდებელთა რიცხვის შემცირების ხარჯზე. და ბოლოს, დიდ პატივს ვცემ სომხებსაც, კათოლიკეებსაც, სხვებსაც, მაგრამ ეკლესიებში და ქუჩებში მათი რიცხვის შეფასება მხოლოდ ემოციური ფაქტია და არა მგონია იგი რაიმეს არგუმენტად გამოდგეს.

ავთანდილ 06:22, 27 ივლისი 2005 (UTC)

მოყვანილი არგუმენტები მხოლოდ გაოცებას თუ იწვევენ. მოკლედ: 1. http://www.catholic-hierarchy.org არის არა როგორც შეიძლება ვინმეს ჰგონია კათოლიკური იერარქიის გვერდი, არამედ იმდენად სერიოზული გვერდი (სტატისტიკისთვის ცხადია), რომ მას ვიკიპედიას ინგლისურენოვანი და გერმანულენოვანი გვერდები ხშირად იყენებენ (ეს ნებისმიერს შეუძლია შეადაროს და გადაამოწმოს). თუ ესენიც არ არიან სანდო? 2. შევარდნაძის სტატისტიკას არ ვენდობითო (!): რატომ არ უნდა აემაღლებინა შევარდნაძის დეპარტამენტს მართლმადიდებელთა რიცხვი პროპაგანდისტული მიზნებით? თქვენ ხომ იგივეს სწამებთ ამ "არაქართულ" გვერდებს? გაყალბება და პროპაგანდა ვისთან უფრო უნდა მოვიკითხოთ, თავად მოგეხსენებათ... 3. სიმართლე გითხრათ, არ მეგონა ასეთ არაობიექურობას თუ წავაწყდებოდი ვიკიპედიაში, ასეთ პროპაგანდას. და მერე ვიღაცას შეიძლება გაუკვირდეს, ვინაობას რატომ არ სწერსო?! ვირტუალურ სივრცეში რა ხდება და რეალობაში რას უნდა ველოდოთ: მაშ ასე, შეგიძლიათ წეროთ, როგორც გსიამოვნებთ: მუსულმანები 9,9% კი არა, დაწერეთ 7 ან 6 (უკეთესი იქნება), კათოლიკებზე ხომ საერთოდ არ ვლაპარაკობ, ასეთები ხომ მხოლოდ 0,8% (???) ყოფილა საქართველოში (ვიცი ეს თქვენთვის სასაცილიოა, მაგრამ მაინც გეტყვით: 0,8% მხოლოდ თბილისსა და ქუთაისში დადის წირვებზე კვირაობით), თუ შეგვეშალა: 0, 2% სჯობს... თუმცა ვიცი ამ მე-3 არგუმენტს "ემოციურ ფაქტად" ჩათვლით და მართალიც იქნებით..

>>>>> მოგესალმებით! მე არავისთან სადავო არა მაქვს, მაგრამ გთხოვთ გადახედოთ ქვემოთ მოტანილ ცხრილს და ისიამოვნოთ: ეს ჩვენი ”შემოქმედებაა”, რომელსაც 2-3 თვის განმავლობაში ვაწარმოებთ. გუშინ და გუშინწინ კიდევ იყო შეტანილი ცვლილებები და დარწმუნებული ვარ, გაგრძელდება.

მე ხაზგასმით მინდა აღვნიშნო, რომ მონაცემთა ამ მწკრივში (ანუ სტრიქონში) რომელიღაც ერთი წყაროს (თუნდაც ძალიან სარწმუნოს) საფუძველზე მხოლოდ ერთი რიცხვის შეცვლა არასწორია, ვინაიდან მივყევართ ისეთ აბსურდამდე, რაც მაგალითად მე-8 და მე-11 სტრიქონებში შეიმჩნევა, სადაც პროცენტების ჯამი 100-ზე მეტია!!! ვიკიპედიისთვის ცოტა უხერხული ხომ არ არის?

| მართლმ. | მუსლიმ. | გრიგორ. | კათოლ. | იუდევ.
1 | 84.0 | 10.0 | 4.0 | ? | ?
2 | 86.0 | 9.9 | 3.9 | ? | ?
3 | 80.0 | 10.0 | 5.5 | 1.5 | ?
4 | 78.0 | 10.0 | 5.5 | 1.5 | ?
5 | 78.0 | 10.0 | 5.5 | 2.0 | ?
6 | 78.0 | 10.0 | 5.0 | 2.5 | ?
7 | 84.0 | 9.9 | 3.7 | 0.8 | ?
8 | 90.0 | 9.0 | 3.7 | 0.8 | ?
9 | 80.0 | 11.5 | 4.7 | 2.8 | ?
10 | 83.9 | 9.9 | 3.9 | 0.8 | 0.1
--- | --- | --- | --- | --- | ---
11 | 83.9 | 9.9 | 3.9 | 2.8 | 0.1
12 | 83.9 | 9.9 | 3.9 | 0.8 | 0.1

P.S. როგორც ჩანს ამ საკითხზე საერთო აზრი არ არსებობს და არც იარსებებს, ამიტომ არაობიექტურობა რომ არ დაგვწამონ, გავხსნათ ახალი გვერდი საქართველოს დემოგრაფია (ისედაც უნდა დაგვეწერა!), სადაც ყველა თვალსაზრისი და სარწმუნო ინფორმაცია სრულყოფილად იქნება წარმოდგენილი. შევეცდები ესკიზი დღესვე შევქმნა.

ავთანდილ 05:59:38, 2005-07-29 (UTC)

## [რედაქტირება] ტერმინები

მზად ვარ ვიმსჯელოთ ტერმინებზე, რომელი უფრო სწორია:

- მუსულმანი, მუსლიმი თუ მაჰმადიანი ?
- იუდეველი თუ იუდაისტი ?

თქვენი მოსაზრებები დაასაბუთეთ ან მიუთითეთ სანდო წყარო (გამოცემა).

ავთანდილ

სწორი ფორმები გახლავთ:

- მუსლიმანი,
- იუდეველი

ლევზურ, 27 ივლისი 2005

## [რედაქტირება] თარგი სუუამი

მგონი უზბეკეთი სუუამიდან გამოვიდა შარშან (2005), თარგი ხომ არ შეგვეცვალა? 67.142.130.22 11:41, 10 მარტი 2006 (UTC)

## [რედაქტირება] უახლესი ისტორია

გამარჯობა. ვფიქრობ უახლესი ისტროიის სექცია სერიოზულადაა დასამუშავებელი. მიუხედავად შევარდნაძის მთავრობისადმი ჩემი მკვეთრად უარყოფითი დამოკიდებულებისა, ენციკოპედიური სტატია ასეთი აშკარად მიკერძოებული და პოლიტიკურად მოტივირებული ტონით არ უნდა აღწერდეს საქართველოს ისტორიის კონკრეტულ პერიოდს. --Kober 15:19, 18 აგვისტო 2007 (UTC)

Retrieved from "http://ka.wikipedia.org../../../%E1%83%A1/%E1%83%90/%E1%83%A5/%E1%83%92%E1%83%90%E1%83%9C%E1%83%AE%E1%83%98%E1%83%9A%E1%83%95%E1%83%90%7E%E1%83%A1%E1%83%90%E1%83%A5%E1%83%90%E1%83%A0%E1%83%97%E1%83%95%E1%83%94%E1%83%9A%E1%83%9D.html"

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება